กรมปศุสัตว์ เตือนประชาชนระวังผู้แอบอ้างกรมฯ รับบริจาคเงินไถ่ชีวิตโค-กระบือ โครงการธนาคารโค-กระบือเพื่อเกษตรกรตามพระราชดำริ
นายสัตวแพทย์สรวิศ ธานีโต อธิบดีกรมปศุสัตว์ เปิดเผยถึงกรณีที่มีผู้กลุ่มบุคคลปลอมแปลงเอกสารราชการแอบอ้าง ชื่อกรมปศุสัตว์ เชิญชวนให้ประชาชนร่วมบริจาคเงินเพื่อไถ่ชีวิตโค-กระบือ โครงการธนาคาร  โค-กระบือเพื่อเกษตรกร ตามพระราชดำริ โดยผ่านสื่อสังคมออนไลน์  (Facebook) กรมปศุสัตว์ โดยกองงานพระราชดำริและกิจกรรมพิเศษ ได้ดำเนินการตรวจสอบข้อเท็จจริงเกี่ยวกับเรื่องข้างต้นแล้วพบว่ากลุ่มบุคคลดังกล่าวไม่ได้ขออนุญาตกรมปศุสัตว์เพื่อดำเนินการประชาสัมพันธ์รับบริจาคแต่อย่างใด กรมปศุสัตว์ ขอแจ้งเตือนประชาชนอย่าได้หลงเชื่อหากมีความประสงค์จะสมทบทุน เพื่อไถ่ชีวิตโค-กระบือ เข้าโครงการธนาคารโค-กระบือเพื่อเกษตรกรตามพระราชดำริ สามารถติดต่อและสอบถามรายละเอียดได้ที่ กองงานพระราชดำริและกิจกรรมพิเศษ ตึกวิจิตรพาหนการ กรมปศุสัตว์ หมายเลขโทรศัพท์ 02-653-4926 หรืออีเมลล์  drasa4@dld.go.th  และทาง Facebook “โครงการธนาคาร โค-กระบือเพื่อเกษตรกรตามพระราชดำริ”